Blaze7451/Wiki-th-20250601 huggingface dataset:
กองราชอาวุธหัตถ์

กองราชอาวุธหัตถ์ (Royal Gendarmerie កងរាជអាវុធហត្ថ, อักษรโรมันของเขมร: Kang Rājaʿʹāvudhahatth ; Gendarmerie royale) เป็นกองกำลังฌ็องดาร์เมอรีแห่งชาติของกัมพูชา เป็นเหล่าหนึ่งของกองทัพกัมพูชา มีหน้าที่ในการรับผิดชอบการรักษาความสงบเรียบร้อยของประชาชนและความมั่นคงภายในกัมพูชา โดยหน่วยมีกำลังกึ่งทหารอยู่ประมาณ 30,000 นายกระจายกำลังประจำการอยู่ในทุกจังหวัด มีกองบัญชาการตั้งอยู่ในพนมเปญ โดยมีสายการบังคับบัญชาของหน่วยผ่านกองบัญชาการทหารสูงสุดแห่งกองทัพกัมพูชา กองราชอาวุธหัตถ์อยู่ภายใต้การบังคับบัญชาโดยตรงของผู้บัญชาการที่มียศเทียบเท่าพลเอก ซึ่งกองบัญชาการสูงสุดมีหน้าที่ในการตรวจตราความพร้อมของกองกำลังทั้งหมดและรับผิดชอบการฝึก ผู้บัญชาการคนปัจจุบันคือ พลเอก เซา สุขะ อดีตองครักษ์และที่ปรึกษาส่วนตัวของอดีตนายกรัฐมนตรี ฮุน เซน

**หน้าที่**
หน้าที่ของกองราชอาวุธหัตถ์ ได้แก่- ฟื้นฟูสันติภาพและเสถียรภาพหากได้รับการสั่นคลอนอย่างหนัก- ต่อต้านการก่อการร้าย- การตอบโต้กลุ่มที่ใช้ความรุนแรง- ปราบปรามการจลาจลในเรือนจำ
หน้าที่ในทางพลเรือน ได้แก่ จัดให้มีสันติภาพและความมั่นคงสาธารณะ ดำเนินการสืบสวนและป้องกันองค์กรอาชญากรรม การก่อการร้าย และกลุ่มความรุนแรงอื่น ๆ เพื่อปกป้องทรัพย์สินของรัฐและพลเมือง ช่วยเหลือและเป็นผู้ช่วยพลเรือนในการเป็นกองกำลังฉุกเฉินในกรณีเกิดภัยพิบัติทางธรรมชาติ การก่อความไม่สงบ และความขัดแย้งทางอาวุธ
หน้าที่ในทางทหาร ได้แก่ รักษาและปกป้องความมั่นคงของชาติ รัฐ ทรัพย์สิน สันติภาพสาธารณะ และความสงบเรียบร้อยของประชาชน และช่วยเหลือกองกำลังรักษาความปลอดภัยอื่น ๆ ในกรณีฉุกเฉิน ความไม่สงบ สงคราม การปราบปรามจลาจล เพื่อสนับสนุนการประกาศกฎอัยการศึกและการประกาศระดมพล เพื่อต่อสู้และจับกุมอาชญากร ผู้ก่อการร้าย และกลุ่มความรุนแรง
นอกจากนี้กองราชอาวุธหัตถ์ได้ทำความร่วมมือที่จะปฏิบัติการในการรักษาทรัพยากรธรรมชาติ ทั้งสัตว์ป่าและป่าไม้ ตามการร้องขอของกระทรวงสิ่งแวดล้อม เพื่อป้องกันอาชญากรรมด้านทรัพยากรธรรมชาติที่เกิดขึ้นในปัจจุบัน

**การจัดหน่วย**
กองราชอาวุธหัตถ์ ประกอบด้วยกำลังระดับกองพัน จำนวน 10 กองพัน แต่ละกองพันมีกำลังประมาณ 500 – 1000 นาย มีกองบัญชาการหลักอยู่ที่พนมเปญ
กองราชอาวุธหัตถ์เฝ้าติดตามดูทั้งหมด 25 จังหวัด 186 เขต ทำงานร่วมกับประชาชนในท้องถิ่น โดยหน่วยประกอบไปด้วย หน่วยเคลื่อนที่ ที่ประกอบไปด้วยหน่วยแทรกซึม 6 หน่วย กองพันยานพาหนะแทรกซึม กองพันทหารม้า และ 4 กองพันทหารราบและฐานทัพในพนมเปญ มีโรงเรียนฝึกตั้งอยู่ในจังหวัดกันดาล

**การฝึก**
กองราชอาวุธหัตถ์ มีโรงเรียนฝึกกำลังพลตั้งอยู่ในจังหวัดกันดาล นอกจากนี้กำลังของกองราชอาวุธหัตถ์ระดับนายทหารบางส่วนได้รับการฝึกอบรมจากประเทศฝรั่งเศส เนื่องจากเคยมีความใกล้ชิดกันจากการเคยเป็นรัฐอาณานิคมของฝรั่งเศส และยังมีการฝึกทหารทหารร่วมกันกับนาวิกโยธินสหรัฐในการปฏิบัติการด้านมนุษยธรรมและการบรรเทาทุกข์อีกด้วย

**โครงสร้างชั้นยศ**

**ชั้นสัญญาบัตร**
กองราชอาวุธหัตถ์ชั้นสัญญาบัตร

**ชั้นประทวน**
กองราชอาวุธหัตถ์ชั้นประทวน

**ดูเพิ่ม**
 รายชื่อฌ็องดาร์เมอรี- กองทัพกัมพูชา- กองทัพบกกัมพูชา- กองทัพเรือกัมพูชา- กองทัพอากาศกัมพูชา

**อ้างอิง**

**แหล่งข้อมูลอื่น**
 url=http://www.grk.com.kh/index.php?lang=km
หมวดหมู่:กองทัพกัมพูชา
หมวดหมู่:หน่วยและรูปขบวนทหารที่ก่อตั้งในปี พ.ศ. 2513
หมวดหมู่:ฌ็องดาร์เมอรี
หมวดหมู่:การบังคับใช้กฎหมายในประเทศกัมพูชา
พระวีราเถรี

เหล่าภิกษุและภิกษุณี ณ เบื้องซ้ายและเบื้องขวาของพระบรมศาสดา
วีรา (บางแห่งสะกดผิดเป็น ธีรา) เป็นภิกษุณียุคพุทธกาลที่ปรากฏนามใน เถรีคาถา ถือเป็นนักพรตหญิงในศาสนาพุทธเพียงไม่กี่คนที่ปรากฏบทบาทมาตั้งแต่ครั้งยังบรรพชาเป็นสามเณรี

**ประวัติ**
ธีราเถรีคาถา ระบุว่าวีรามีพื้นเพเดิมเป็นชาวเมืองกบิลพัสดุ์ และ อรรถกถา ขุททกนิกาย คาถาธรรมบท ให้ข้อมูลว่าวีราเป็นสามเณรีผู้บรรลุปฏิสัมภิทาเมื่ออายุ 7 ขวบ โดยในเรื่อง ยมกปาฏิหาริย์ ว่าด้วยการแสดงปาฎิหาริย์เพื่อช่วงชิงศาสนิกระหว่างศาสนาเชนกับศาสนาพุทธ พุทธสาวกอาสาแสดงปาฏิหาริย์แทนพระบรมศาสดา หนึ่งในนั้นมีสามเณรีวีราวัย 7 ขวบ ถวายบังคมพระบรมศาสดาและกราบทูลว่า "พระเจ้าข้า หม่อมฉันจักทำปาฏิหาริย์" สมเด็จพระสัมมาสัมพุทธเจ้าก็ตรัสถามว่า "วีรา เธอจักทำอย่างไร ?" สามเณรีวีราตอบว่า "พระเจ้าข้า หม่อมฉันจักนำภูเขาสิเนรุ ภูเขาจักรวาล และภูเขาหิมพานต์ตั้งเรียงไว้ในที่นี้ แล้วจักออกจากภูเขานั้น ๆ ไปไม่ขัดข้องดุจนางหงส์ มหาชนเห็นหม่อมฉันแล้วจักถามว่า 'นั่นใคร ?' แล้วจักกล่าวว่า 'วีราสามเณรี พวกเดียรถีย์คิดกันว่า อานุภาพของสามเณรีผู้มีอายุ 7 ขวบ ยังถึงเพียงนี้ก่อน อานุภาพของพระพุทธเจ้าจักเป็นเช่นไร ?' ยังไม่ทันเห็นพระองค์เลยก็จักหนีไป เบื้องหน้าแต่นี้ไป พึงทราบคำเห็นปานนี้ โดยทำนองดังที่กล่าวแล้วนั่นแล" อย่างไรก็ตามสมเด็จพระสัมมาสัมพุทธเจ้าได้ตรัสกับสามเณรีวีราว่า "เราทราบอานุภาพของเธอ" และไม่ทรงอนุญาตให้สามเณรีวีราแสดงปาฏิหาริย์
วีราปรากฏอีกครั้งในฐานะภิกษุณีใน เถรีคาถา ซึ่งให้ข้อมูลว่าวีรารู้แจ้งจากการรับโอวาทจากพระบรมศาสดา ขวนขวายวิปัสสนา จนบรรลุพระอรหัตผล โดยมี "วีราเถรีคาถา" อันเป็นอุทานธรรมของวีรา ความว่า
แปลความได้ว่า "วีราภิกษุณีผู้มีอินทรีย์ อบรมด้วยวีรธรรมทั้งหลาย ชนะมารพร้อมด้วยพาหนะ ทรงไว้ซึ่งกายอันมีในที่สุด" และอธิบายขยายความเพิ่มเติมว่า "วีราภิกษุณีผู้อบรมอินทรีย์ คือมีอินทรีย์มีศรัทธาเป็นต้นอันตนให้เจริญแล้ว ด้วยวีรธรรมทั้งหลาย คือด้วยธรรมคืออริยมรรคอันสมบูรณ์ด้วยเดช ด้วยความเป็นผู้มีปธานคือความเพียร ชนะกิเลสมารพร้อมด้วยพาหนะกับด้วยวัตถุกามทั้งหลาย ทรงไว้ซึ่งกายอันมีในที่สุด เพราะไม่เกิดอีกต่อไป พระเถรีแสดงตนทำเป็นเหมือนคนอื่น ด้วยประการฉะนี้"

**อ้างอิง**
หมวดหมู่:ภิกษุณีชาวอินเดีย
หมวดหมู่:พุทธศาสนิกชนชาวอินเดีย
อาวุธปล่อยผิวพื้นสู่อากาศ

อาวุธปล่อยผิวพื้นสู่อากาศ (surface-to-air missile) บ้างเรียก อาวุธนำวิถีผิวพื้นสู่อากาศ (surface-to-air guided weapon) คือมิสไซล์ที่ถูกออกแบบมาให้ปล่อยจากพื้นดินหรือพื้นน้ำเพื่อทำลายอากาศยานหรือมิสไซล์อื่น อาวุธประเภทนี้จัดเป็นหนึ่งองค์ประกอบของระบบต่อต้านอากาศยาน อันเป็นระบบอาวุธสมัยใหม่ ซึ่งเข้าแทนที่ระบบต่อต้านอากาศยานแบบเก่าอย่างปืนต่อต้านอากาศยาน

**มิสไซล์ผิวพื้นสู่อากาศที่มีชื่อเสียง**
 USSR มิสไซล์ S-300- Russia มิสไซล์ S-400- มิสไซล์ S - 500 promateus- US MIM-23 Hawk- US MIM-104 Patriot- US THAAD- France Mistral- UK Javelin- Germany IRIS-T SL / SLS- Israel  ไอเอิร์นโดม

**อ้างอิง**
หมวดหมู่:มิสไซล์
กองกำลังขีปนาวุธทางยุทธศาสตร์

กองกำลังขีปนาวุธทางยุทธศาสตร์ อาจหมายถึง:- กองกำลังขีปนาวุธทางยุทธศาสตร์ (รัสเซีย), กองกำลังขีปนาวุธทางยุทธศาสตร์ของรัสเซีย- กองกำลังขีปนาวุธทางยุทธศาสตร์ (เกาหลีเหนือ), กองกำลังขีปนาวุธทางยุทธศาสตร์ของเกาหลีเหนือ, รู้จักกันในชื่อ Artillery Guidance Bureau

**ดูเพิ่ม**
 กองทัพจรวดกองทัพปลดปล่อยประชาชน, สาธารณรัฐประชาชนจีน- กองกำลังจรวดและปืนใหญ่ (ยูเครน)- กองกำลังขีปนาวุธเชิงยุทธศาสตร์ซาอุ
กองทัพอากาศและอวกาศ

กองทัพอากาศและอวกาศ (air and space force) หรือ กองทัพการบินและอวกาศ (aerospace force) อาจหมายถึง:- กองทัพการบินและอวกาศ กองพิทักษ์ปฏิวัติอิสลาม (NEHSA)- กองทัพการบินและอวกาศโคลอมเบีย (FAC)- กองทัพอากาศและอวกาศฝรั่งเศส (AAE)- กองทัพอากาศและอวกาศอิสราเอล- กองทัพอากาศและอวกาศรัสเซีย (VKS)- กองทัพอากาศและอวกาศสเปน

**ดูเพิ่ม**
 กองทัพอวกาศ- กองทัพอากาศ
ชนนิกานต์ เนตรจุ้ย

ชนนิกานต์ เนตรจุ้ย เมโกะ (เกิด 1 เมษายน พ.ศ. 2537) เป็นนักแสดงหญิงชาวไทยสังกัดบรอดคาซท์ ไทย เทเลวิชั่น เป็นที่รู้จักกับบทบาท "ซูริ" จากภาพยนตร์เรื่อง Mary is happy, Mary is happy

**ประวัติ**
ชนนิกานต์ เนตรจุ้ย มีชื่อเล่นว่า เมโกะ เกิดเมื่อวันที่ 1 เมษายน 2537 จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ โดยได้เข้ารับปริญญาบัตรเมื่อวันที่ 19 เมษายน 2561

**ชีวิตในวงการบันเทิง**
ชนนิกานต์เริ่มเข้าวงการบันเทิงจากงานโฆษณา เเละมีผลงานภาพยนตร์เรื่องแรกคือเรื่อง Mary is happy, Mary is happy ในบทบาท ซูริ อักษรสว่าง ของนวพล ธำรงรัตนฤทธิ์ ซึ่งทำให้เธอเริ่มเป็นที่รู้จักและได้รับรางวัลนักเเสดงสมทบหญิงยอดเยี่ยม จากงานรางวัลภาพยนตร์แห่งชาติ สุพรรณหงส์ ครั้งที่ 23 เมื่อปี 2557 อีกด้วย ต่อมาเธอก็ได้มีโอกาสเเสดงละครครั้งเเรกคือเลิฟซองส์เลิฟซีรีส์ เรื่อง ยังโสด เมื่อปี 2560 ทำให้เธอเป็นที่รู้จักมากขึ้น จากนั้นจึงมีผลงานเรื่อยมาจนถึงปัจจุบัน

**ผลงาน**

**ละคร/ซีรีส์**

**ภาพยนตร์**

**อ้างอิง**
หมวดหมู่:นักแสดงชาวไทย
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
กรมการเมืองพรรคคอมมิวนิสต์จีน

กรมการเมืองพรรคคอมมิวนิสต์จีน (Politburo of the Chinese Communist Party) มีชื่ออย่างเป็นทางการว่า กรมการเมืองแห่งคณะกรรมาธิการกลางพรรคคอมมิวนิสต์แห่งประเทศจีน (Political Bureau of the Central Committee of the Communist Party of China) เป็นองค์กรที่มีอำนาจตัดสินใจสูงสุดของพรรคคอมมิวนิสต์จีน
ปัจจุบัน คณะกรรมการการเมืองประกอบด้วยเจ้าหน้าที่ระดับสูง 24 คน ซึ่งทำหน้าที่ดูแลพรรคและรัฐบาลกลาง โดยมีเลขาธิการพรรคเป็นผู้นำ และมีความแตกต่างจากกรมการเมืองของพรรคคอมมิวนิสต์อื่น ๆ ตรงที่อำนาจภายในคณะกรมการเมืองพรรคคอมมิวนิสต์จีนนั้นจะกระจุกตัวมากขึ้นในคณะกรรมาธิการถาวรประจำกรมการเมือง (Politburo Standing Committee) ซึ่งเป็นกลุ่มบุคคล 7 คนในคณะกรมการเมือง
แม้คณะกรมการเมืองพรรคคอมมิวนิสต์จีนจะได้รับการเลือกตั้งโดยคณะกรรมาธิการกลางพรรคอย่างเป็นทางการ แต่ในทางปฏิบัติ นักวิชาการด้านการเมืองระดับสูงของจีนเชื่อว่า กรมการเมืองเป็นองค์กรที่สืบทอดอำนาจกันเอง โดยสมาชิกใหม่ทั้งของคณะกรมการเมืองและคณะกรรมาธิการถาวรจะถูกเลือกผ่านการปรึกษาหารือระหว่างสมาชิกกรมการเมืองปัจจุบันและสมาชิกคณะกรรมาธิการถาวรที่เกษียณอายุแล้ว สมาชิกคณะกรมการเมืองทั้งชุดปัจจุบันและอดีตจะทำการสำรวจความคิดเห็นแบบไม่เป็นทางการ (straw polls) หลายครั้ง เพื่อประเมินระดับความสนับสนุนของสมาชิกใหม่แต่ละคน กระบวนการคัดเลือกสมาชิกคณะกรมการเมืองชุดใหม่จะเริ่มต้นด้วยการประชุมปิดลับของคณะกรรมาธิการถาวรชุดปัจจุบันในเมืองเป่ย์ไต้เหอ ในช่วงฤดูร้อนก่อนการประชุมสมัชชาใหญ่ของพรรคคอมมิวนิสต์จีนจะเริ่มต้นขึ้น
อำนาจของกรมการเมืองส่วนใหญ่มาจากความจริงที่ว่าโดยทั่วไปสมาชิกของกรมการเมืองจะดำรงตำแหน่งในรัฐบาล และควบคุมการแต่งตั้งบุคลากรที่กรมการเมืองและสำนักเลขาธิการมีอยู่ การควบคุมการแต่งตั้งบุคลากรนี้ ทำให้กรมการเมืองสามารถมีอิทธิพลอย่างมากต่อการตัดสินใจของรัฐบาล นอกจากนี้ สมาชิกกรมการเมืองบางคนยังดำรงตำแหน่งสำคัญในระดับภูมิภาคอีกด้วย แม้ว่าวิธีการทำงานภายในของกรมการเมืองจะไม่ชัดเจน แต่ดูเหมือนว่าคณะกรมการเมืองจะทำการประชุมกันเดือนละครั้ง และคณะกรรมาธิการถาวรจะประชุมกันทุกสัปดาห์ เชื่อกันว่าการประชุมดังกล่าวน้อยกว่าการประชุมของกรมการเมืองของอดีตสหภาพโซเวียตอย่างมาก วาระการประชุมถูกควบคุมโดยเลขาธิการพรรคคอมมิวนิสต์จีน การตัดสินใจมักจะทำโดยฉันทามติมากกว่าการลงคะแนนเสียงข้างมาก

**อ้างอิง**
หมวดหมู่:พรรคคอมมิวนิสต์จีน
หมวดหมู่:โปลิตบูโร
ดอกไม้ป่าเงินตรา

ดอกไม้ป่าเงินตรา (돈꽃) เป็นละครโทรทัศน์ของเกาหลีใต้ปี 2017 นำแสดงโดยชัง ฮย็อก, พัก เซ-ย็อง และชัง ซึง-โจ ออกอากาศทุกวันเสาร์ ตั้งแต่วันที่ 11 พฤศจิกายน 2017 ถึงวันที่ 3 กุมภาพันธ์ 2018 ทางช่องเอ็มบีซี เวลา 20:45 น. - 23:00 น. (เวลามาตรฐานเกาหลี) วันละ 2 ตอน บอกเล่าเรื่องราวของคนที่ขับเคลื่อนด้วยภาพลวงตาว่าสามารถควบคุมเงินตราได้ แต่จริง ๆ แล้วพวกเขากลับถูกครอบงำด้วยความโลภ

**เรื่องย่อ**
คัง พิล-จู (ชัง ฮย็อก) เขายังคงรักษาตัวตนที่แท้จริงของเขาไว้เป็นความลับจากครอบครัวผู้ก่อตั้งช็องอากรุป และทำหน้าที่เป็นคนรับใช้ที่ซื่อสัตย์ของพวกเขาตั้งแต่วัยรุ่น ซึ่งเป็นส่วนหนึ่งของแผนการล้างแค้นให้กับครอบครัวของเขาจากโศกนาฏกรรมในวัยเด็ก เขาวางแผนที่จะให้ นา โม-ฮย็อน (พัก เซ-ย็อง) ตกหลุมรัก ชัง บู-ช็อน (ชัง ซึง-โจ) ทายาทคนเล็กของช็องอากรุป แต่เขาพบว่าตัวเองตกหลุมรักบุคลิกที่กล้าหาญของเธอ "ดอกไม้ป่าเงินตรา" แสดงให้เห็นว่าชีวิตของพิล-จู, โม-ฮย็อน ผู้แสวงหาความรัก และบู-ช็อน "เจ้านาย" และสหายของพิล-จูนั้นเชื่อมโยงกันด้วยโชคชะตาและการวางแผน ชะตากรรมของพวกเขาถูกดึงเข้าสู่วังวนแห่งความโลภ อำนาจ ความปรารถนา และความรัก

**นักแสดง**

**นักแสดงหลัก**
 ชัง ฮย็อก แสดงเป็น คัง พิล-จู/ชัง อึน-ช็อน/โช อิน-โฮ (37): กรรมการผู้จัดการและทนายความของช็องอากรุป
** นัม กี-ว็อน แสดงเป็น คัง พิล-จู (วัยหนุ่ม)
** โช บย็อง-กยู แสดงเป็น คัง พิล-จู (วัยรุ่น)- พัก เซ-ย็อง แสดงเป็น นา โม-ฮย็อน (35): นักกิจกรรมด้านสิ่งแวดล้อมและครูฝึกสอนวิทยาศาสตร์ คว้าเหรียญทองว่ายน้ำในการแข่งขันกีฬาแห่งชาติเกาหลี
** คิม จี-มิน แสดงเป็น นา โม-ฮย็อน (วัยรุ่น)

**หมายเหตุ**

**อ้างอิง**
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์ภาษาเกาหลี
มาราบู (สายการบิน)

มาราบู เป็นสายการบินท่องเที่ยวสัญชาติเอสโตเนีย โดยมีสำนักงานใหญ่ในทาลลินน์ และมีฐานการบินที่ฮัมบวร์คและมิวนิกในประเทศเยอรมนี การจัดจำหน่ายที่นั่งจะได้รับการดูแลโดยสายการบินพันธมิตรค็อนดอร์

**จุดหมายปลายทาง**
มาราบูให้บริการเที่ยวบินสู่กว่า 30 จุดหมายปลายทางในโครเอเชีย อียิปต์ เยอรมนี กรีซ อิตาลี โปรตุเกส และสเปน

**ฝูงบิน**

**ฝูงบินปัจจุบัน**
ไฟล์:Hamburg Airport Marabu Airlines Airbus A320-271N ES-MBB (DSC08908).jpg|thumb|แอร์บัส เอ320นีโอของมาราบู
ณ เดือนมีนาคม ค.ศ. 2024 มาราบูมีเครื่องบินประจำการในฝูงบินดังนี้:
มาราบูมีอายุฝูงบินเฉลี่ย 11.9 ปี

**ฝูงบินในอดีต**
มาราบูเคยให้บริการเครื่องบินดังต่อไปนี้:- แอร์บัส เอ320-200 จำนวน 1 ลำ- แอร์บัส เอ321-200 จำนวน 2 ลำ

**อ้างอิง**
หมวดหมู่:สายการบินสัญชาติเอสโตเนีย
หมวดหมู่:สายการบินที่ก่อตั้งในปี พ.ศ. 2565
หมวดหมู่:บริษัทเอสโตเนียที่ก่อตั้งในปี พ.ศ. 2565
จักรวรรดิตองอูที่หนึ่ง

จักรวรรดิตองอูที่หนึ่ง (First Toungoo Empire; တောင်ငူခေတ်, tàuɴŋù kʰɪʔ เต่าง์หงู่คิ; หรือรู้จักในชื่อ จักรวรรดิพม่าที่สอง (Second Myanmar Empire)) เป็นมหาอำนาจที่มีอิทธิพลในแผ่นดินใหญ่เอเชียตะวันออกเฉียงใต้ในช่วงครึ่งหลังของคริสต์ศตวรรษที่ 16 เมื่อถึงจุดสูงสุดของจักรวรรดิได้มีอำนาจปกครองตั้งแต่อัสสัม มณีปุระ ไปจนถึงกัมพูชา และจากชายแดนอาระกันไปจนถึงยูนนาน

**ประวัติศาสตร์**
พระเจ้าเมงจีโย ได้รวบรวมชาวพม่าที่หลงเหลืออยู่อย่างกระจัดกระจาย โดยสถาปนาเมืองตองอูขึ้นเป็นราชธานี เพราะเป็นเมืองที่อยู่ในขุนเขาซึ่งเป็นปราการที่เข้มแข็ง ตองอูเข้มแข็งขึ้นมารัชสมัยของ พระเจ้าตะเบ็งชะเวตี้ พระโอรสของพระองค์ที่ขึ้นครองราชย์ต่อมาโดยได้แผ่อาณาเขตของจักรวรรดิตองอูที่หนึ่งขยายไปรอบด้าน เช่น แปร, พะสิม อังวะ, ยะไข่ และที่สำคัญที่สุดคือ หงสาวดี อันเป็นอาณาจักรเดิมของมอญ ซึ่งเป็นศัตรูที่สำคัญของพม่า
ยุคสมัยของพระเจ้าตะเบ็งชะเวตี้ได้ครอบคลุมอาณาจักรพม่าทั้งตอนบนและตอนล่างลุ่มอิรวดี อีกทั้งได้บุคลากรที่สำคัญ เช่น พระเจ้าบุเรงนอง, เมงเยสีหตู ร่วมกันสร้างจักรวรรดิตองอูที่หนึ่งให้ยิ่งใหญ่ เข้มแข็ง และได้ย้ายเมืองหลวงจากตองอูมายังหงสาวดี
ภายหลังการสิ้นพระชนม์ของพระเจ้าตะเบ็งชะเวตี้ เมืองต่าง ๆ ที่เคยขึ้นต่อจักรวรรดิตองอูที่หนึ่ง ก็แข็งเมืองไม่ยอมขึ้นตรงต่อไป มีกบฏเกิดขึ้นมากมายพระเจ้าบุเรงนองต้องใช้เวลาปราบปรามอยู่ราวอีก 2–3 ปี จึงจะได้ปราบดาภิเษกขึ้นเป็นกษัตริย์
ในรัชสมัยของพระเจ้าบุเรงนอง ได้แผ่อาณาเขตของจักรวรรดิตองอูที่หนึ่ง ให้กว้างขวางยิ่งขึ้นโดยครอบคลุมตั้งแต่ลุ่มน้ำอิรวดี ลุ่มน้ำเจ้าพระยา ไปจรดถึงลุ่มน้ำโขงในลาว มีเมืองเป็นประเทศราชต่าง ๆ มากมาย เช่น เชียงใหม่, ฉาน, อยุธยา, ล้านช้าง, กัมพุช เป็นต้น จนได้การขนานพระนามว่าเป็น "พระเจ้าชนะสิบทิศ"
ภายหลังการสิ้นพระชนม์ของพระเจ้าบุเรงนอง ศูนย์กลางอำนาจของจักรวรรดิตองอูที่หนึ่งถูกสั่นคลอน เนื่องจากการปกครองอย่างแข็งกร้าว ไร้ไมตรีของพระเจ้านันทบุเรง พระราชโอรสของพระองค์ เมืองที่เคยขึ้นเป็นประเทศราชต่าง ๆ ต่างแข็งเมืองและได้ประกาศอิสรภาพ ทำสงครามรบพุ่งกันตลอดมา เช่น แปร, อังวะ, อยุธยา เป็นต้น ในที่สุดเมืองทั้งหลายเหล่านี้ก็แตกแยกกระจัดกระจายออกไป

**ลำดับกษัตริย์ในจักรวรรดิตองอูที่หนึ่ง**

**ดูเพิ่ม**
 ราชวงศ์ตองอู- สงครามพม่า–สยาม

**อ้างอิง**

หมวดหมู่:ราชาธิปไตยพม่า
หมวดหมู่:ประวัติศาสตร์พม่า
หมวดหมู่:รัฐสิ้นสภาพในประเทศพม่า
หมวดหมู่:รัฐสิ้นสภาพในประเทศกัมพูชา
หมวดหมู่:รัฐสิ้นสภาพในประเทศไทย
หมวดหมู่:รัฐสิ้นสภาพในประวัติศาสตร์ไทย
หมวดหมู่:จักรวรรดิพม่า
ต
ต
หมวดหมู่:รัฐและดินแดนที่ก่อตั้งในปี พ.ศ. 2053
หมวดหมู่:สิ้นสุดในปี พ.ศ. 2142
หมวดหมู่:ระบบขนส่งมวลชนเร็วในประเทศไทย

หมวดหมู่:การขนส่งผู้โดยสารระบบรางในประเทศไทย
หมวดหมู่:การขนส่งสาธารณะในประเทศไทย
ไทย
ไทย
ชีซา

โทโมริชีซา
ชีซา (shīsā; translit=shiisaa) เป็นสิ่งประดิษฐ์ทางวัฒนธรรมและสิ่งประดับของชาวรีวกีวดั้งเดิม มีต้นกำเนิดมาจากสิงโตหินจากจีน มักพบในลักษณะวางเป็นคู่ที่รูปร่างเหมือนกัน ชีซามีลักษณะเป็นสัตว์ลูกผสมระหว่างสิงโตและสุนัข มาจากเรื่องปรัมปราของโอกินาวะ ชีซาเป็นสัตว์ผู้พิทักษ์ซึ่งเชื่อกันว่าคอยปกป้องจากสิ่งชั่วร้าย ชาวรีวกีววางชีซาคู่หนึ่งไว้บนหลังคาบ้านหรือขนาบข้างประตูทางเข้าบ้าน โดยทั่วไปชีซาทางด้านซ้ายหุบปาก ส่วนทางด้านขวาอ้าปาก ชีซาที่อ้าปากเป็นผู้ขับไล่วิญญาณชั่วร้าย ส่วนชีซาที่หุบปากจะรักษาวิญญาณที่ดีไว้

**ประวัติ**
ชีซาคู่หนึ่ง ตัวหนึ่งหุบปาก ตัวหนึ่งอ้าปาก
ชีซาเป็นรูปแบบหนึ่งของสิงโตหินจากประเทศจีน เช่นเดียวกับโคมาอินุ (สุนัขสิงโต) ตั้งแต่ยุคเอโดะเป็นต้นมา ชีซาถูกเรียกโดยทั่วไปในญี่ปุ่นแผ่นดินใหญ่ว่าเป็น "สุนัขผู้พิทักษ์" มีการกำหนดเพศให้กับชีซาแต่ละตัว ชาวโอกินาวะบางคนเชื่อว่าชีซาตัวผู้หุบปากเพื่อขับไล่สิ่งชั่วร้ายออกจากบ้าน ส่วนชีซาตัวเมียอ้าปากเพื่อแบ่งปันสิ่งที่ดี คนอื่น ๆ เชื่อว่าชีซาตัวเมียหุบปากเพื่อ "รักษาสิ่งที่ดี" ส่วนชีซาตัวผู้อ้าปากเพื่อ "ขับไล่สิ่งไม่ดีออกไป"

**คลังภาพ**

**ดูเพิ่ม**
 เทพารักษ์- กิเลน

**อ้างอิง**

**บรรณานุกรม**
Chizue, Sesoko. Legends of Okinawa. First publication, in Okinawa, 1969.

**แหล่งข้อมูลอื่น**
 Image of a shisaa date=2021-02-25 - Netsuke: masterpieces from the Metropolitan Museum of Art, an exhibition catalog from The Metropolitan Museum of Art (fully available online as PDF), which contains many representations of Shisa
หมวดหมู่:สิ่งมีชีวิตในตำนานญี่ปุ่น
หมวดหมู่:คติชนญี่ปุ่น
หมวดหมู่:สุนัขในตำนาน
ดาวอีตากระดูกงูเรือ

อีตากระดูกงูเรือ (η Carinae ย่อมาจาก η Car) ในอดีตรู้จักกันในชื่อ Eta Argus เป็นระบบดาวฤกษ์ที่มีดาวฤกษ์อย่างน้อย 2 ดวงที่มีความส่องสว่างรวมกันมากกว่า 5 ล้านเท่าของดวงอาทิตย์ ซึ่งอยู่ห่างจาก 7,500 ปีแสง (2,300 พาร์เซก) ) ซึ่งอยู่ในกลุ่มดาวกระดูกงูเรือ ก่อนหน้านี้เป็นดาวฤกษ์ความสว่างปรากฏ 4 มันสว่างขึ้นในปี พ.ศ. 2380 และสว่างกว่าดาวไรเจล ถือเป็นจุดเริ่มต้นของสิ่งที่เรียกว่า "การปะทุครั้งใหญ่" มันกลายเป็นดาวที่สว่างที่สุดเป็นอันดับสองในท้องฟ้าระหว่างวันที่ 11 ถึง 14 มีนาคม พ.ศ. 2386 ก่อนที่จะจางหายไปต่ำกว่าระดับการมองเห็นด้วยตาเปล่าหลังปี พ.ศ. 2399 ในการปะทุที่มีขนาดเล็กกว่า มันถึงขนาด 6 ในปี พ.ศ. 2435 ก่อนที่จะจางหายไปอีกครั้ง สว่างขึ้นอย่างต่อเนื่องนับตั้งแต่ประมาณปี พ.ศ. 2483 และจะสว่างกว่าขนาด 4.5 ภายในปี พ.ศ. 2557
ที่มุมเอียง −59° 41′ 04.26″, เอตา คาริเนเป็นเส้นรอบวงจากตำแหน่งบนโลกทางตอนใต้ของละติจูด 30°S (สำหรับการอ้างอิง ละติจูดของโจฮันเนสเบิร์กคือ 26°12′S) และไม่สามารถมองเห็นได้ทางตอนเหนือของละติจูด 30° N ซึ่งอยู่ทางใต้ของกรุงไคโร ซึ่งอยู่ที่ละติจูด 30°2′N
ดาวฤกษ์หลักสองดวงในระบบ อีตากระดูกงูเรือ มีวงโคจรประหลาดด้วยคาบ 5.54 ปี ดาวดวงแรกเป็นดาวฤกษ์ที่มีความสว่างผิดปกติ ซึ่งคล้ายกับดาวแปรแสงสีน้ำเงินที่มีความสว่างสูง (LBV) ในตอนแรกมันมีมวลระหว่าง 150–250 M☉ แต่มันสูญเสียมวลไปแล้วอย่างน้อย 30 M☉ และคาดว่าจะระเบิดเป็นซูเปอร์โนวาในอนาคตอันใกล้ทางดาราศาสตร์ นี่เป็นดาวดวงเดียวที่ทราบว่าปล่อยแสงเลเซอร์อัลตราไวโอเลต ดาวฤกษ์ดวงที่สองนั้นร้อนและยังมีความสว่างสูง อาจเป็นสเปกตรัม O ซึ่งมีมวลประมาณ 30–80 เท่าของดวงอาทิตย์ ระบบถูกบดบังอย่างหนักโดยเนบิวลาโฮมุนครุส ซึ่งประกอบด้วยสสารที่ถูกผลักออกจากปฐมภูมิระหว่างการปะทุครั้งใหญ่ มันเป็นสมาชิกของกระจุกดาวเปิด Trumpler 16 ภายในเนบิวลากระดูกงูเรือที่ใหญ่กว่ามาก
แม้ว่าจะไม่เกี่ยวข้องกับดาวฤกษ์และเนบิวลา แต่ฝนดาวตกเอตาคารินิดส์ที่อ่อนแอก็มีการแผ่รังสีใกล้กับดาวเอต้า กระดูกงูเรือมาก

**ประวัติศาสตร์เชิงสังเกตการณ์**
Eta Carinae ได้รับการบันทึกครั้งแรกว่าเป็นดาวฤกษ์ที่มีความสว่างปรากฏ 4 ในช่วงศตวรรษที่ 16 หรือ 17 และมันกลายเป็นดาวที่สว่างที่สุดเป็นอันดับสองบนท้องฟ้าในช่วงกลางศตวรรษที่ 19 ก่อนที่จะจางหายไปจนมองไม่เห็นด้วยตาเปล่า ในช่วงครึ่งหลังของศตวรรษที่ 20 มันค่อยๆ สว่างขึ้นจนมองเห็นได้ด้วยตาเปล่าอีกครั้ง และในปี 2014 ก็กลายเป็นดาวฤกษ์ที่มีความส่องสว่างปรากฏอยู่ที่ 4 อีกครั้ง

**อ้างอิง**
หมวดหมู่:กลุ่มดาวกระดูกงูเรือ
หมวดหมู่:ระบบดาวคู่
หมวดหมู่:เนบิวลากระดูกงูเรือ
หมวดหมู่:ดาวแปรแสงสีน้ำเงินที่มีความสว่างสูง
หมวดหมู่:ดาวยักษ์ใหญ่ยิ่งสเปกตรัมบี
หมวดหมู่:ดาวสเปกตรัม O
รายชื่อผู้ให้บริการโบอิง 787 ดรีมไลเนอร์

ณ เดือนเมษายน ค.ศ. 2024 มีเครื่องบินโบอิง 787 ดรีมไลเนอร์ทั้งหมด 867 ลำ โดยเป็นโบอิง 787-8 353 ลำ, 787-9 477 ลำ และ 787-10  35 ลำ
ข้อมูล ณ เดือนธันวาคม ค.ศ. 2023.

**อ้างอิง**
787
หมวดหมู่:โบอิง 787 ดรีมไลเนอร์
เครื่องหมายยศนายทหารชั้นสัญญาบัตรกองทัพอากาศเนโท

แผนภาพเปรียบเทียบ เครื่องหมายยศนายทหารชั้นสัญญาบัตรกองทัพอากาศเนโท (Ranks and insignia of NATO air forces officers) แสดงให้เห็นถึงรูปแบบยศทางทหารของกองกำลังทางอากาศแต่ละรัฐสมาชิกเนโท

**นายทหาร (OF 1–10)**

**ดูเพิ่ม**
 เนโท- เครื่องหมายยศของประเทศในเครือเนโท- เครื่องหมายยศนายทหารชั้นสัญญาบัตรกองทัพบกเนโท- เครื่องหมายยศนายทหารชั้นประทวนและพลสมัครกองทัพบกเนโท- เครื่องหมายยศนายทหารชั้นสัญญาบัตรกองทัพเรือเนโท- เครื่องหมายยศนายทหารชั้นประทวนและพลสมัครกองทัพเรือเนโท- เครื่องหมายยศนายทหารชั้นประทวนและพลสมัครกองทัพอากาศเนโท

**หมายเหตุ**

**อ้างอิง**
 isbn=0-7137-1737-8

**แหล่งข้อมูลอื่น**
 History of NATO – the Atlantic Alliance—UK Government site
หมวดหมู่:ยศทหารเนโท
หมวดหมู่:ยศทหารอากาศ
แม่แบบ:Ranks and Insignia of NATO Air Forces/OR/Italy

50px
50px
50px
50px
50px
50px
ไม่มีเครื่องหมาย
Primo luogotenente q.s.
Luogotenente
Primo maresciallo
Sergente maggiore capo q.s.
Sergente maggiore capo
Sergente maggiore
Sergente
Primo aviere
Aviere scelto
Aviere
อิตาลี
หมวดหมู่:มุสทาฟา เคมัล อาทาทืร์ค

หมวดหมู่:ประธานาธิบดีตุรกี
หมวดหมู่:นายกรัฐมนตรีตุรกี
หมวดหมู่:ผู้นำการทหารในสงครามโลกครั้งที่หนึ่ง
หมวดหมู่:หมวดหมู่ตั้งตามชื่อผู้นำการทหาร
อำเภอมันจุง

มันจุง (Manjung) อดีตมีชื่อว่า ดินดิงส์ (Dindings) เป็นอำเภอทางตะวันตกเฉียงใต้ของรัฐเประ ประเทศมาเลเซีย โดยอยู่ภายใต้การบริหารของ สภาเทศบาลมันจุง (Majlis Perbandaran Manjung) เดิมมีชื่อว่า สภาอำเภอมันจุง (Majlis Daerah Manjung) ในวันที่ 1 มกราคม ค.ศ. 1980 ถึง 31 กรกฎาคม ค.ศ. 2001 ดินดิงเคยเป็นส่วนหนึ่งของอาณานิคมสเตรตส์เซตเทิลเมนต์ของบริติช

**เขตบริหาร**
อำเภอมันจุงแบ่งออกเป็น 5 ตำบล ดังนี้:
*เบอรวซ
*เลอกีร์
*ลูมุต
*เปิงกาลันบาฮารู
*ซีเตียวัน

**ประชากร**
จำนวนประชากรอิงจากสำมะโนโดยกรมสถิติของมาเลเซีย ค.ศ. 20202

**อ้างอิง**

**แหล่งข้อมูลอื่น**
 อำเภอมันจุง-  Rancangan Tempatan Daerah Perak Tengah 2030 date=2021-08-17 
มันจุง
โบสถ์คริสต์ (วินด์ฮุก)

โบสถ์คริสทูซคีร์เชอบนเกาะกลางถนน ภาพถ่ายปี 2018
โบสถ์คริสต์ (Christ Church) หรือ คริสทูซคีร์เชอ (Christuskirche) เป็ยจุดหมายตา โบราณสถาน และโบสถ์นิกายลูเทอรันในวินด์ฮุก ประเทศนามิเบีย ภายใต้คริสต์จักรลูเทอรันเอวังเจลิคัลภาษาเยอรมันในนามิเบีย อาคารเป็นผลงานออกแบบโดยสถาปนิก โกทลีบ เรเดคเคอ
โบสถ์นี้สร้างขึ้นเพื่อเป็นสัญลักษณ์แห่งสันติภาพหลังสงครามระหว่างชาวเยอรมันกับชาวเฮโรโรและชาวนามา ศิลาฤกษ์ของโบสถ์วางในวันที่ 11 สิงหาคม 1907 และประกอบพิธีอุทิศอย่างเป็นทางการในวันที่ 16 ตุลาคม 1910 โดยมีชื่อแรกเริ่มว่า โบสถ์แห่งสันติภาพ
โบสถ์หลังนี้สร้างขึ้นจากหินทรายควอตซ์ที่ขุดมาได้จากบริเวณโดยรอบอาวิสดัม สถาปัตยกรรมของโบสถ์เป็นลักษณะผสมผสานอิทธิพลจากนีโอโรมาเนสก์, อาร์ตนูโว และ กอธิกฟื้นฟู ยอดของโบสถ์มีความสูง abbr=on
ส่วนพอร์ทิโคของโบสถ์สร้างมาจากหินอ่อนคาราราซึ่งนำเข้ามาจากอิตาลี นาฬิกาและบางส่วนของหลังคาขนส่งมาจากเยอรมนี เช่นเดียวกับระฆังทองสัมฤทธิ์สามใบที่รังสรรค์ขึ้นโดยฟรันซ์ ชิลลิง (Franz Schilling) บนระฆังมีจารึกไว้ว่า "Ehre sei Gott in der Höhe" (พระสิริรุ่งโรจน์แด่พระเป็นเจ้า ผู้ทรงสถิตในที่สูงสุด), "Friede auf Erden" (สันติภาพจงบังเกิดบนโลก) และ "Den Menschen ein Wohlgefallen" (ความปราถนาดีสู่มนุษยชาติ) ในระหว่างพิธีศีลรับกำลัง (confirmation service) ครั้งหนึ่งในปี 1960 ไม้ตีจังหวะของระฆังใบหลักเกิดหลวมและร่วงลงมาผ่านกระจกซึ่งแตกและร่วงลงบนถนน หลังจากนั้นจึงมีการติดตั้งคานกระจกเพื่อป้องกันอุบัติเหตุเช่นนี้อีด กระจกสีแก้วปรอทภายในอารามเป็นของขวัญที่มอบให้โดยจักรพรรดิแห่งจักรวรรดิเยอรมนี วิลเฮ็ล์มที่สอง ในช่วงปลายทศวรรษ 1990s มีนักท่องเที่ยวคนหนึ่งสังเกตว่ากระจกสีทั้งหมดของโบสถ์ติดตั้งในลักษณะที่หันด้านที่มีการเคลือบป้องกันแสงแดดเข้าภายในอาคารทั้งหมด สองปีให้หลัง กระจกสีทั้งหมดจึงได้รับการเคลือบป้องกันแสงแดดจากภายนอกเพิ่มเติมเข้าไป
โบสถ์ตั้งอยู่บนเกาะกลางถนนบนนถนนรอเบิร์ต มูกาเบ (Robert Mugabe Avenue) ตรงข้ามกับทริสเทินพาลัสท์

**อ้างอิง==
มอดูล:Location map/data/Japan Gifu Prefecture

return {
	name = 'จังหวัดกิฟุ',
	top = 36.523,
	bottom = 35.079,
	left = 136.222,
	right = 137.704,
	image = 'Gifu géolocalisation.svg',
	image1 = 'Gifu géolocalisation relief.svg'
}
เครื่องหมายยศนายทหารชั้นประทวนและพลสมัครกองทัพอากาศเนโท

แผนภาพเปรียบเทียบ เครื่องหมายยศนายทหารชั้นประทวนและพลสมัครกองทัพอากาศเนโท (Ranks and insignia of NATO air forces enlisted) แสดงให้เห็นถึงรูปแบบยศนายทหารชั้นประทวน พลอาสาสมัครและทหารเกณฑ์ ของกองทัพอากาศรัฐสมาชิกเนโท

**นายทหารชั้นประทวนและอื่น ๆ (OR 1–9)**

**ดูเพิ่ม**
 เนโท- เครื่องหมายยศของประเทศในเครือเนโท- เครื่องหมายยศนายทหารชั้นสัญญาบัตรกองทัพบกเนโท- เครื่องหมายยศนายทหารชั้นประทวนและพลสมัครกองทัพบกเนโท- เครื่องหมายยศนายทหารชั้นสัญญาบัตรกองทัพเรือเนโท- เครื่องหมายยศนายทหารชั้นประทวนและพลสมัครกองทัพเรือเนโท- เครื่องหมายยศนายทหารชั้นสัญญาบัตรกองทัพอากาศเนโท

**หมายเหตุ**

**อ้างอิง**
 isbn=0-7137-1737-8

**แหล่งข้อมูลอื่น**
  History of NATO – the Atlantic Alliance - UK Government site
หมวดหมู่:ยศทหารเนโท
หมวดหมู่:ยศทหารอากาศ
สถานีรถไฟวินด์ฮุก

สถานีรถไฟวินด์ฮุก (Bahnhof Windhuk) เป็นสถานีรถไฟที่ให้บริการพื้นที่นครวินด์ฮุก เมืองหลวงของประเทศนามิเบีย สถานีสำคัญในเครือข่ายรถไฟนามิเบีย ให้บริการโดยทรานส์นามิบ

**ประวัติศาสตร์**
รถไฟสายแรกที่มาถึงวินด์ฮุกคือสายจากสวาคอปมุนด์ สร้างขึ้นระหว่างปี 1897-1902 ในสมัยจักรวรรดิเยอรมนีเป็นเจ้าอาณานิคมแอฟริกาตะวันตกเฉียงใต้ของเยอรมนี ในปี 1914 รถไฟสายนี้ขยายเส้นทางเดินรถไปถึงอ่าววัลฟิส (Walvis Bay) และสายใต้ที่วิ่งจาดลือเดอริทซ์ (Lüderitz, สร้างปี 1906) เชื่อมเข้ากับวินด์ฮุกผ่านคีทมันส์ฮูพ ในปี 1912 และในปี 1930 ได้สร้างสายตะวันออกไปยังโกบาบิสขึ้น

**อาคาร**
อาคารสถานีสร้างขึ้นด้วยรูปแบบสถาปัตยกรรมแบบเคปดัตช์ อาคารตั้งอยู่บนถนนบาห์นฮอฟ (Bahnhof street) มีการก่อสร้างต่อเติมปีกทิศเหนือโดยการรถไฟแอฟริกาใต้ในปี 1929 ด้วยรูปแบบสถาปัตยกรรมเดียวกัน
ภายในสถานียังเป็นที่ตั้งของพิพิธภัณฑ์รถไฟทรานส์นามิบซึ่งมีขนาดเล็ก ๆ และบอกเล่าประวัติศาสตร์คมนาคมในนามิเบีย โดยเฉพาะทางราง พิพิธภัณฑ์สถาปนาขึ้นในปี 1993 และจัดแสดงวัตถุโบราณต่าง ๆ ตั้งแต่สมัยอาณานิคมเยอรมนี มาจนถึงสมัยแอฟริกาใต้เรื่อยมา
ตรงข้ามกับทางเข้าพิพิธภัณฑ์เป็นที่ตั้งของรถไฟ Poor Ole Joe ซึ่งเป็นครึ่งหนึ่งของรถไฟ South West African Zwillinge หมายเลข 154A อันเป็นตัวอย่างชิ้นสุดท้ายของรถไฟจักรกลไอน้ำชนิดนี้ รถไฟนี้เดิมทีขนส่งมาในปี 1899 และประกอบขึ้นเพื่อวิ่งเดินทางมายังวินด์ฮุก

**อ้างอิง**

**แหล่งข้อมูลอื่น**
 Windhoek railway station at structurae.net
*title=Windhoek station- First railway lines in Namibia
แม่แบบ:Rotten Tomatoes prose

บนเว็บไซต์รวบรวมบทวิจารณ์ รอตเทนโทเมโทส์ พบว่า }>=101}}=Error: Unrecognized approval rating. Please use a number between 0 and 100.
}>=100}}=100%
}>1 and =0}}=0%
#default=Error: Unrecognized approval rating. Please use a number between 0 and 100.
}} ของบทวิจารณ์โดยนักวิจารณ์  คนเป็นไปในทางบวก }| โดยบทสรุปร่วมบนเว็บไซต์ระบุไว้ว่า: ""}}| |name=Rotten Tomatoes}}}}}}
หมวดหมู่:สถานีรถไฟในประเทศนามิเบีย

นามิเบีย
หมวดหมู่:สิ่งก่อสร้างในประเทศนามิเบีย
หมวดหมู่:การขนส่งระบบรางในประเทศนามิเบีย
หมวดหมู่:อนุสาวรีย์ในประเทศนามิเบีย

นามิเบีย
หมวดหมู่:สิ่งก่อสร้างในประเทศนามิเบีย
หมวดหมู่:ประวัติศาสตร์นามิเบีย
หมวดหมู่:โบสถ์คริสต์ในประเทศนามิเบีย

นามิเบีย
นามิเบีย
หมวดหมู่:ศาสนสถานในประเทศนามิเบีย
หมวดหมู่:ศาสนาคริสต์ในประเทศนามิเบีย
หมวดหมู่:ศาสนสถานในประเทศนามิเบีย

นามิเบีย
นามิเบีย
หมวดหมู่:ศาสนาในประเทศนามิเบีย
หมวดหมู่:สิ่งก่อสร้างในประเทศนามิเบีย
หมวดหมู่:ตัวละครที่ได้มาเป็นพลเมืองอเมริกัน

หมวดหมู่:บุคคลที่ได้มาเป็นพลเมืองอเมริกัน
หมวดหมู่:ตัวละครชาวอเมริกัน
หมวดหมู่:พิพิธภัณฑ์ในเซนต์เฮเลนา

เซนต์เฮเลนา
หมวดหมู่:สิ่งก่อสร้างในเซนต์เฮเลนา
หมวดหมู่:องค์การการศึกษาในเซนต์เฮเลนา
หมวดหมู่:องค์การทางวัฒนธรรมในเซนต์เฮเลนา
หมวดหมู่:สิ่งก่อสร้างในเซนต์เฮเลนา

หมวดหมู่:เซนต์เฮเลนา
หมวดหมู่:สิ่งก่อสร้างในเซนต์เฮเลนา อัสเซนชัน และตริสตันดากูนยา
สหพันธรัฐซีเรีย

สหพันธรัฐซีเรีย (الاتحاد السوري; Fédération syrienne), หรือมีชื่ออย่างเป็นทางการคือ สหพันธรัฐปกครองตนเองซีเรีย (Fédération des États autonomes de Syrie), ก่อตั้งเมื่อวันที่ 28 มิถุนายน 1922 ตามกฤษฎีกาที่ 1459 โดยอ็องรี กูโรด์ ข้าหลวงใหญ่แห่งลิแวนต์ สหพันธรัฐซีเรียประกอบด้วยรัฐอะเลปโป ดามัสกัส และรัฐอาลาไวต์, ครอบคลุมพื้นที่ 119,000 ถึง 120,000 ตารางกิโลเมตร โดยรัฐบาลประกอบด้วยประธานาธิบดีและมีสภาสหพันธ์ ต่อมาได้ถูกยุบอย่างเป็นทางการโดยกฎหมายกฤษฎีกาลงวันที่ 5 ธันวาคม 1924 

**อ้างอิง**
หมวดหมู่:ประวัติศาสตร์ซีเรีย
หมวดหมู่:ประเทศซีเรีย
หมวดหมู่:รัฐและดินแดนที่ก่อตั้งในปี พ.ศ. 2465
อัลเทอเฟ็สเทอ

อัลเทอเฟ็สเทอ (Alte Feste; ป้อมเก่า, ป้อมเดิม) เป็นป้อมปราการและพิพิธภัณฑ์ในใจกลางเมืองวินด์ฮุก เมืองหลวงของประเทศนามิเบีย ตั้งอยู่บนถนนรอเบิร์ต มูกาเบ ข้างกันกับพิพิธภัณฑ์อนุสรณ์สถานเอกราช
สิ่งปลูกสร้างนี้ออกแบบโดยกัปตันคูร์ท ฟอน ฟรังซัว เพื่อใช้งายเป็นศูนบ์บัญชาการใหญ่ของกองกำลังชุทซ์ทรุพเพอของจักรวรรดิเยอรมนีในระหว่างการยึดครองอาณานิคมแอฟริกาตะวันตกเฉียงใต้ของเยอรมนี ศิลาฤกษ์วางในปี 1890 โดยนายพลฌุสตัฟ ทึนเชล ในช่วงปีแรกมีการปรับแบบของอาคารหลายครั้ง และแปลนสุดท้ายแล้วเสร็จในปี 1915 ป้อมปราการประกอบด้วยลานภายใน กำแพงล้อมสูง และหอคอยสี่หอ หลังสงครามโลกครั้งที่หนึ่ง เยอรมนียอมทิ้งอาณานิคมและวินด์ฮุกถูกปกครองโดยกองทัพแอฟริกาใต้ และใบ้งานเป็นกองบัญชาการของกองทัพแอฟริกาใต้ในวินด์ฮุก
ในปี 1935 ป้อมปราการแปรสภาพมาเป็นหอพักนักเรียนสำหรับโรงเรียนมัธยมวินด์ฮุกที่ตั้งอยู่ติดกัน ต่อมาได้รับการประกาศเป็นอนุสรณ์แห่งชาติในปี 1957 และได้รับการปรับปรุงครั้งใหญ่ในปี 1963
ต่อมาป้อมปราการเป็นส่วนจัดแสดงโบราณวัตถุของพิพิธภัณฑ์แห่งชาตินามิเบีย และในปี 2023 ได้ปิดเพื่อทำการปรับปรุงครั้งใหญ่ โดยตั้งเป้าจะแปรสภาพพื้นที่เป็นศูนย์ศิลปะและวัฒนธรรม

**อ้างอิง==
มอดูล:Location map/data/Namibia

return {
	name   = 'ประเทศนามิเบีย',
	top    = -16.4,
	bottom = -29.6,
	left   = 11.0,
	right  = 25.8,
	image  = 'Namibia location map.svg',
	image1 = 'Namibia relief location map.jpg'
}
แพนทีน

แพนทีน (Pantene) เคยเป็นตราสินค้าผลิตภัณฑ์ดูแลเส้นผมจากสวิตเซอร์แลนด์ ปัจจุบันเป็นของพรอคเตอร์ แอนด์ แกมเบิล ผลิตภัณฑ์นี้มีต้นกำเนิดในยุโรปเมื่อปี 1945 โดยฮอฟฟ์แมน-ลา โรช จากประเทศสวิตเซอร์แลนด์ ซึ่งที่มาของชื่อมาจาก แพนทีนอล ซึ่งเป็นสารสกัดที่ให้ความชุ่มชื้นและเพิ่มความยืดหยุ่นให้กับเส้นผม ใบหน้า ผิวกาย เริ่มเปิดตัวในสหรัฐและทั่วโลกในปี 1985 เมื่อวิคส์เข้าซื้อตราสินค้า ต่อมาพรอคเตอร์ แอนด์ แกมเบิล หรือพีแอนด์จีได้เข้าซื้อกิจการวิคส์ในปีเดียวกันเพื่อให้พีแอนด์จีสามารถแข่งขันในตลาด "ผลิตภัณฑ์ความงาม" ได้แทนที่จะขายสินค้าอุปโภคบริโภคเพียงอย่างเดียว
ผลิตภัณฑ์ที่รู้จักกันดีที่สุดของตราสินค้าคือแชมพูและครีมนวดผมแบบทู-อิน-วัน แพนทีน โปร-วี (แพนทีน โปร-วิตามิน) สินค้าได้รับความสนใจมากที่สุดเนื่องจากมีแคมเพนโฆษณาในปี 1989 ซึ่งนางแบบโฆษณากล่าวว่า "อย่าเกลียดฉันเพราะฉันสวย"

**อ้างอิง**
หมวดหมู่:ตราสินค้าสวิส
ลูวิส ด็อบบิน

ลูวิส นอร์มัน ด็อบบิน (Lewis Norman Dobbin; เกิด 3 มกราคม 2003) เป็นนักฟุตบอลอาชีพชาวอังกฤษ ปัจจุบันเล่นในตำแหน่งปีกให้กับเอฟเวอร์ตัน

**ระดับสโมสร**
ด็อบบินเกิดที่สโตก-ออน-เทรนต์และเข้าร่วมทีมเอฟเวอร์ตันเมื่ออายุเพียง 11 ปี เมื่อวันที่ 25 กันยายน 2021 ด็อบบินประเดิมสนามในระดับอาชีพให้กับเอฟเวอร์ตันโดยเป็นตัวสำรองแทนที่อเล็กซ์ อิโวบีในเกมลีกที่ชนะนอริชซิตี 2–0

**ดาร์บีเคาน์ตี (ยืม)**
เมื่อวันที่ 3 สิงหาคม 2022 ด็อบบินย้ายไปร่วมทีมดาร์บีเคาน์ตีในลีกวันด้วยสัญญายืมตัวตลอดฤดูกาล เมื่อวันที่ 9 พฤศจิกายน 2022 เขาพลาดลูกโทษลูกที่ 5 ที่สำคัญในการดวลจุดโทษกับลิเวอร์พูล คู่แข่งร่วมเมืองของเอฟเวอร์ตัน ในรอบที่ 3 ของคาราบาวคัพ เมื่อคีวีน เคลลิเฮอร์เซฟลูกยิงของเขาได้

**อ้างอิง**
หมวดหมู่:นักฟุตบอลชายชาวอังกฤษ
หมวดหมู่:กองหน้าฟุตบอลชาย
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:บุคคลจากสโตก-ออน-เทรนต์
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นสโมสรฟุตบอลเอฟเวอร์ตัน
แม่แบบ:หน่วยทหารอากาศ

หมวดหมู่:แม่แบบแถบด้านข้างทางการทหาร
หมวดหมู่:แม่แบบหน่วยทางการทหาร
หมวดหมู่:กล่องนำทางการทหาร
ไมเอสทราสตริงส์ออฟทรูธ

ไมเอสทราสตริงส์ออฟทรูธ (마에스트라) เป็นละครโทรทัศน์ผ่านสัญญาณต่อเนื่องเกาหลีใต้ที่นำแสดงโดย อี ย็อง-แอ และ อี มู-แซ็ง สร้างจากซีรีส์ฝรั่งเศสเรื่อง Philharmonia เป็นเรื่องราวเกี่ยวกับการต่อสู้ดิ้นรนและการเติบโตของ 1 ในวาทยกรหญิงเพียง 5% ในโลก  ออกอากาศตอนแรกทางช่องทีวีเอ็น เมื่อวันที่ 9 ธันวาคม 2023 และออกอากาศทุกวันเสาร์และวันอาทิตย์ เวลา 21:20 น. (เวลามาตรฐานเกาหลี)  นอกจากนี้ยังสามารถรับชมสตรีมมิ่งบน TVING ในเกาหลีใต้ และ Disney+ ในบางภูมิภาคได้อีกด้วย

**เรื่องย่อ**
ซีรีส์เรื่องนี้เป็นเรื่องเกี่ยวกับวาทยกรหญิงที่ต้องเผชิญกับความจริงรอบตัวเธอโดยการขุดค้นเหตุการณ์ลึกลับที่เกิดขึ้นภายในวงออเคสตราของเธอ

**นักแสดง**
 อี ย็อง-แอ รับบทเป็น ชา เซ-อึม
 อดีตนักไวโอลินและผู้ควบคุมวงดนตรีออร์เคสตราชื่อ The Hangang Philharmonic ที่มีชื่อเสียงระดับโลก ผู้ซึ่งสร้างความประทับใจให้กับนักดนตรีและผู้ชมผู้ฟังด้วยบุคลิกที่กล้าหาญและมุ่งมั่นของเธอ- อี มู-แซ็ง รับบทเป็น ยู จ็อง-แจ
 ประธานบริษัทไฟแนนซ์ UC- ฮวัง โบรึม-บยอล รับบทเป็น อี ฮา-นา
 สมาชิกน้องใหม่แห่งวงออร์เคสตรา The Han River Philharmonic- คิม ยอง-แจ รับบทเป็น คิม-พิล
 สามีของ ชาซีอึมซึ่งนักประพันธ์เพลง อาจารย์มหาวิทยาลัย- พัก โฮ-ซัน รับบท จอน ซัง-โด
 ซีอีโอที่ร่าเริงและฉลาดหลักแหลมของฟิลฮาร์โมนิกแห่งฮันกัง- ยัง จุน-โม รับบท มา โย-ซอบ
 ทิมปานี และหัวหน้าสหภาพของวงออเคสตรา- จิน โฮ-อึน รับบท คิม บง-จู
 โอโบ ประจำวง- อี จ็อง-ยอล รับบท พัก แจ-มัน
 หัวหน้าวงและสมาชิกที่มีอายุมากที่สุดของฟิลฮาร์โมนิกแห่งฮันกัง- อี ซี-ว็อน รับบท อี อา-จิน
 นักเป่าฮอร์น- คิม มิน-กยู (นักแสดง) รับบท คิม แท-โฮ
 เลขาของซึงอึมและแฟนคลับที่ติดตามเธอมานาน- จิน โซ-ย็อน รับบท ควอน ซู-จิน
 รองหัวหน้าวง- จ็อง ซอน-อา รับบท ฮอ ยอง-มี
 นักไวโอลินลำดับสอง- มิน อา-รัม รับบท ชิน จี-เอ
 ผู้ช่วยนักไวโอลินลำดับสอง- ฮัน จิน-ฮี รับบท คัง อิน-ฮัน
 นักไวโอลินลำดับแรก- ฮวัง กอน รับบท โน วา-ฮา
 หัวหน้าวงเชลโล- อี บย็อง-จุน รับบท โอ ฮยอน-ซอก
 ผู้ช่วยวาทยากร- อิม เซ-จู รับบท หัวหน้าฮวัง
 เลขาของซัง-โด- คัง จี-อึน รับบทเป็น โช ยอง-ซัน
 แพทย์ของ จ็อง-ฮวา

**การผลิต**
ซีรีส์เรื่องนี้รีเมคจากซีรีส์ฝรั่งเศสเรื่อง Philharmonia การถ่ายทำเริ่มขึ้นหลังจากการอ่านบทนักแสดงครั้งแรกซึ่งจัดขึ้นเมื่อปลายเดือนกุมภาพันธ์ พ.ศ. 2566 อี ย็อง-แอเริ่มเรียนการกำกับและเล่นไวโอลินตั้งแต่เดือนพฤศจิกายน พ.ศ. 2565 และในขณะที่ฮวังโบรึมบยอล เล่นไวโอลินเป็นเวลา ประมาณแปดเดือน เมื่อวันที่ 3 กรกฎาคม พ.ศ. 2566 บริษัทผลิตเนื้อหา Raemon Raein ประกาศว่าได้ลงนามในสัญญาจัดหาการผลิตกับ สตูดิโอดรากอน

**ผู้ชม**

**อ้างอิง**

**แหล่งข้อมูลอื่น**
  ko- lang2=en- Maestra_2p__Strings_of_Truth
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์แนวรหัสคดีเกาหลีใต้
ชตัฟเฟิล (หน่วย)

ชตัฟเฟิล (Staffel, pron; มาจากคำภาษาเจอร์แมนิกดั้งเดิมว่า *stapul 'เสาหลัก') เป็นหน่วยทางหทารในกลุ่มกองทัพที่พูดภาษาเยอรมัน

**หน่วยปฏิบัติการ**
ภายในกองทัพอากาศเยอรมัน (Deutsche Luftwaffe) ชตัฟเฟิล เป็นหน่วยบินที่เล็กที่สุดในการปฏิบัติการทางอากาศได้ด้วยตัวเอง
สัญลักษณ์แผนที่เนโทสำหรับ ชตัฟเฟิล คือ:

80px

**หน่วยรอง**
จากมาตรฐานกำหนดของเนโทระบุว่า ชตัฟเฟิล เป็นระดับการบัญชาการที่ไม่เหมือนใครของเยอรมนี ภายในกองทัพบกเยอรมัน (Heer) ชตัฟเฟิล เป็นหน่วยที่เล็กกว่ากองร้อย แต่มีขนาดใหญ่กว่าหมวด เช่น Fahrzeugstaffel (หมู่ยานยนต์), Instandsetzungsstaffel (หมู่ซ่อมบำรุง)
สัญลักษณ์แผนที่เนโทสำหรับ ชตัฟเฟิล คือ:

80px

**ชตัฟเฟิล ของ ลุฟท์วัฟเฟอ ในสงครามโลกครั้งที่สอง**
หน่วย ชตัฟเฟิล ของ Luftwaffe ประกอบไปด้วยอากาศยาน 9-12 ลำ โดย Gruppe ประกอบไปด้วย ชตัฟเฟิลน์ 3-4 หน่วย ในขณะที่ ชตัฟเฟิล สามารถแบ่งออกเป็นหน่วย Schwärme (เอกพจน์: Schwarm) ได้ 3 หน่วย ประกอบด้วยอากาศยาน 4-6 ลำ

**อ้างอิง**
หมวดหมู่:หน่วยและรูปขบวนกองทัพอากาศ
หมวดหมู่:หน่วยและรูปขบวนทหารแบ่งตามขนาด
แม่แบบ:GetCountryNameFromAdjective/doc

== การใช้งาน**
Generate a country from a demonym parameter, eg:
: → อเมริกัน
: → ดัตช์

**ดูเพิ่ม**
Demonym country – similar, combining Iso2continent and ISO 3166 code
*Country2nationality - takes a country name and converts it to a demonym, ie France -> French
*Country2continent - takes a country name and converts it to a continent, ie France -> Europe
มอดูล:CountryAdjectiveDemonym/The

return {
	"British Virgin Islands" = true,
	"Bukharan People's Soviet Republic" = true,
	"Central African Republic" = true,
	"Cayman Islands" = true,
	"Comoros" = true,
	"Cook Islands" = true,
	"Czech Republic" = true,
	"Democratic Republic of the Congo" = true,
	"Dominican Republic" = true,
	"Dominion of Newfoundland" = true,
	"Falkland Islands" = true,
	"Faroe Islands" = true,
	"Federated States of Micronesia" = true,
	"Gambia" = true,
	"Holy See" = true,
	"Isle of Man" = true,
	"Ivory Coast" = true,
	"Kingdom of Hawaii" = true,
	"Kingdom of Naples" = true,
	"Kingdom of the Two Sicilies" = true,
	"Maldives" = true,
	"Marshall Islands" = true,
	"Netherlands" = true,
	"Netherlands Antilles" = true,
	"Northern Mariana Islands" = true,
	"Ottoman Empire" = true,
	"Palestinian territories" = true,
	"State of Palestine" = true,
	"ฟิลิปปินส์" = true,
	"Republic of the Congo" = true,
	"Republic of Ireland" = true,
	"Republic of Macedonia" = true,
	"Republic of Texas" = true,
	"Republic of Venice" = true,
	"Sahrawi Arab Democratic Republic" = true,
	"Solomon Islands" = true,
	"สหภาพโซเวียต" = true,
	"Turks and Caicos Islands" = true,
	"สหรัฐอาหรับเอมิเรตส์" = true,
	"สหราชอาณาจักร" = true,
	"สหรัฐ" = true,
	"หมู่เกาะเวอร์จิน" = true
}
มอดูล:CountryAdjectiveDemonym/Demonyms

return {
	"Kiribati" = "I-Kiribati",
	"Martinique" = "Martiniquais",
	"Ottoman" = "จักรวรรดิออตโตมัน",
	"Philippines" = "ฟิลิปปินส์",
	"Yugoslavia" = "Yugoslav"
}
กองกำลังความมั่นคง

ไฟล์:U.S. Army 1st Lt. Joshua Prior, right, assigned to Charlie Troop, 6th Squadron, 8th Cavalry Regiment, conducts a presence patrol and resupply mission with Afghan Local Police officers and Afghan National Army 130522-Z-QE403-047.jpg|thumb|ตำรวจท้องที่อัฟกานิสถาและทหารกองทัพบกสหรัฐ ระหว่างการลาดตระเวนในจังหวัดโลการ์ อัฟกานิสถานเมื่อปี พ.ศ. 2556
กองกำลังความมั่นคง (security forces) เป็นองค์การที่จัดตั้งตามกฎหมายที่มีหน้าที่ในการรักษาความมั่นคงภายใน ในบริบททางกฎหมายของหลายประเทศ คำนี้หมายความไปถึงตำรวจและทหารที่ปฏิบัติงานร่วมกัน หรือบทบาทของกองกำลังทหารนอกแบบและกองกำลังกึ่งทหาร (เช่น ฌ็องดาร์เมอรี หรือสารวัตรทหาร) ที่ได้รับมอบหมายให้รักษาความมั่นคงของรัฐ

**รายชื่อกำลังความมั่นคง**
ตัวอย่างของกำลังความมั่นคงที่ได้รับการจัดกำลังอย่างเป็นทางการ ได้แก่:- กำลังความมั่นคงแห่งชาติอัฟกัน- กองกำลังรักษาความปลอดภัยแห่งปากีสถาน- กองกำลังรักษาความมั่นคงชายแดนแห่งอินเดีย- กองกำลังรักษาความปลอดภัยอุตสาหกรรมกลางแห่งอินเดีย- กองกำลังความมั่นคงกลางแห่งอียิปต์- กองกำลังความมั่นคงกลางแห่งปากีสถาน- กองกำลังความมั่นคงอิสราเอล- กองกำลังความมั่นคงภายในแห่งเลบานอน- กองกำลังความมั่นคงอิรัก- กองกำลังรักษาความปลอดภัยภูมิภาคเคอร์ดิสถาน- กองกำลังรักษาความปลอดภัยไอริช- กองกำลังความมั่นคงโคโซโว- กองกำลังรักษาความปลอดภัยมาเก๊า- กองกำลังรักษาความปลอดภัยสาธารณะแห่งชาติบราซิล- กำลังความมั่นคงแห่งชาติปาเลสไตน์- กองกำลังรักษาความปลอดภัยสาธารณะแห่งบาห์เรน- กองกำลังรักษาความปลอดภัยพันท์แลนด์- กองกำลังความมั่นคงกัลมูดุก- กองกำลังรักษาความปลอดภัยโรดีเซีย- กองกำลังรักษาความปลอดภัยกองทัพอากาศนิวซีแลนด์- กองบัญชาการความมั่นคงแห่งไซปรัสเหนือ- กองกำลังรักษาความปลอดภัยพลเรือนศรีลังกา- กองกำลังรักษาความปลอดภัยกองทัพอากาศสหรัฐ- กองกำลังรักษาความปลอดภัยนาวิกโยธินสหรัฐ

**ดูเพิ่ม**
 การรักษาความปลอดภัยท่าอากาศยาน- หน่วยรบพิเศษและกำลังภาคพื้นดินของกองทัพอากาศ- กองกำลังภายใน

**อ้างอิง**
หมวดหมู่:สถาบันของรัฐ
หมวดหมู่:การบังคับใช้กฎหมาย
หมวดหมู่:ประเภทกำลังทหาร
หมวดหมู่:คำศัพท์ทางรัฐศาสตร์
หมวดหมู่:ประเภทกำลังทหาร

หมวดหมู่นี้เกี่ยวข้องกับประเภทของกำลังทหารทั้งหมด เช่น กองทัพบก, กองทัพเรือ
หมวดหมู่นี้เป็นหมวดหมู่หลักสำหรับกองกำลังทหารโดยเฉพาะ ควรมีเฉพาะบทความและหมวดหมู่ที่เกี่ยวข้องกับหัวข้อทั่วไปของกองกำลังดังกล่าว ดู หลักเกณฑ์หมวดหมู่ สำหรับข้อมูลเพิ่มเติม
หมวดหมู่อื่นๆ ที่คล้ายกันในลักษณะนี้ คือ :หมวดหมู่:กำลังทหารแบ่งตามประเภท จะเกี่ยวข้องกับประเภทของ หน่วย ภายในกำลังทหารโดยรวม
หมวดหมู่:หน่วยทางทหาร
กำลังทหาร
กำลัง
หมวดหมู่:หน่วยทางทหาร

หมวดหมู่นี้ เป็นหมวดหมู่หลักสำหรับหัวข้อทั้งหมดที่เกี่ยวข้องกับ หน่วยทางหทาร รวมถึงหน่วย รูปขบวน กลุ่ม และองค์การอื่น ๆ ควรมีเฉพาะบทความทั่วไปและหมวดย่อยเท่านั้น โปรดดู หมวดหมู่ที่เกี่ยวข้อง สำหรับข้อมูลเพิ่มเติม
หมวดหมู่นี้แตกต่างจาก หมวดหมู่:องค์การเกี่ยวข้องกับการทหาร ซึ่งรวมถึงบทความเกี่ยวกับองค์กรแต่ละแห่งที่มีเนื้อหาเกี่ยวข้องกับการทหาร หมวดหมู่นี้เป็นการจัดหน่วย ของ กองทัพ
หมวดหมู่:นโยบายการกลาโหม
องค์การ
องค์การ
หมวดหมู่:องค์การเกี่ยวกับการทหาร

:องค์การเกี่ยวกับการทหาร คือองค์การที่เกี่ยวข้องกับการทหาร ตัวอย่างเช่น องค์การของอดีตสมาชิกหน่วยบริการ หรือองค์การปฏิรูปทหาร องค์การภายในกองทัพ การศึกษาทางทหาร การเรียนทางทหาร เป็นต้น
หมวดหมู่นี้ แตกต่างจากการจัดองค์การทางทหาร หรือภายในกองทัพ บทความเกี่ยวกับ หน่วย รูปขบวน ฯลฯ จะอยู่ใน :หมวดหมู่:หน่วยทางทหาร หน่วยงานบางแห่ง (เช่น :หมวดหมู่:โรงเรียนทหาร) อาจจะถูกจัดอยู่ในทั้งสองหมวดหมู่
องค์การ
หมวดหมู่:องค์กรแบ่งตามเรื่อง
หมวดหมู่:องค์การเกี่ยวกับรัฐบาล
นฤมล พงษ์สุภาพ

นฤมล พงษ์สุภาพ ชื่อเล่น ก้อย เป็นนักแสดงหญิงชาวไทย ผลงานที่เป็นที่รู้จัก แก้วหน้าม้า, รักเดียวของเจนจิรา, สามีเงินผ่อน, สายน้อยคาเฟ่, รุ้งสามสาย, สาปซ่อนรัก, ปลายจวัก, หนังรักเรื่องที่แล้ว, พรหมลิขิต ปัจจุบันเป็นนักแสดงอิสระ

**ประวัติ**
นฤมล พงษ์สุภาพ มีชื่อเล่นว่า ก้อย เกิดวันที่ 6 กุมภาพันธ์ 2521 จบการศึกษาระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง

**เข้าสู่วงการ**
นฤมลเข้าสู่วงการจากประกวด New Star Award ของนิตยสารทีวีพูล เมื่อปี 2538 รุ่นเดียวกันกับมยุริญ ผ่องผุดพันธ์ จึงได้รับการติดต่อให้มาแสดงละครเรื่องแรกคือเรื่องไอ้คุณผี ในปีเดียวกัน ทางช่อง 3 คู่กับสวิช เพชรวิเศษศิริ ตามด้วยรักเดียวของเจนจิรา เมื่อปี 2539 โดยแสดงเป็น สายจิต เพื่อนรักของเจนจิรา กระทั่งปี 2544 ได้แสดงละครพื้นบ้านเรื่องแก้วหน้าม้า รับบทเป็น แก้วหน้าม้า และรับงานแสดงเรื่อยมาจนถึงปัจจุบัน

**ชีวิตส่วนตัว**
นฤมลสมรสกับปณตพงศ์ เศรษฐรัตนพงศ์ นักธุรกิจผลิตอาหารแช่แข็งส่งออกต่างประเทศ มีบุตร 2 คน ซึ่งคนโตคือ กรณ์นภัส เศรษฐรัตนพงศ์ หรือ "ออม" ปัจจุบันเป็นนักแสดงในสังกัดช่อง 3 เอชดี และลูกชายที่มีอายุห่างจากพี่สาวถึง 7 ปี

**ผลงาน**

**ละครโทรทัศน์**

**ซีรีส์**

**ภาพยนตร์**
 เพื่อน(ไม่)สนิท

**โฆษณา**
รสดีเมนูคั่วกลิ้ง
*คนอร์อร่อยชัว

**อ้างอิง**
หมวดหมู่:บุคคลที่เกิดในปี พ.ศ. 2517
หมวดหมู่:นักแสดงหญิงชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงอิสระชาวไทย
อินเตอร์แนชนัลแอร์ไลน์กรุ๊ป

อินเตอร์แนชนัลแอร์ไลน์กรุ๊ป หรือ ไอเอจี (International Airlines Group; IAG) เป็นบริษัทโฮลดิ้งนานาชาติ โดยมีสำนักงานจดทะเบียนในมาดริด ประเทศสเปน และสำนักงานใหญ่ในกรุงลอนดอน ประเทศอังกฤษ ไอเอจีก่อตั้งขึ้นในเดือนมกราคม ค.ศ. 2011 หลังจากการควบรวมกิจการของบริติชแอร์เวย์และไอบีเรีย สายการบินประจำชาติของสหราชอาณาจักรและสเปนตามลำดับ โดยทั้งสองสายการบินดำเนินการแยกจากกันในนามตนเองภายใต้ไอเอจี ผู้ถือหุ้นในบริติชแอร์เวย์จะได้รับหุ้นเป็น 55% ของบริษัทใหม่นี้ด้วย
ตั้งแต่การก่อตั้งในปี 2011 ไอเอจีได้เข้าควบคุมกิจการของบีเอ็มไอ (2011), บูเอลิง (2012), และแอร์ลิงกัส (2015) รวมถึงสายการบินเลเวลและโปรแกรมสะสมไมล์อาวิออสอีกด้วย

**กิจการองค์กร**
โบอิง 787-8 ของบริติชแอร์เวย์
แอร์บัส เอ350-900 ของไอบีเรีย

**ภาพรวม**
อินเตอร์แนชนัลแอร์ไลน์กรุ๊ปจัดตั้งขึ้นเป็นโซซีดาด อาน็องนีมาในประเทศสเปน ซึ่งเป็นสถานที่จัดการประชุมคณะกรรมการของบริษัท โดยได้ตั้งสำนักงานทะเบียนในมาดริดด้วยวัตถุประสงค์ด้านภาษี นอกจากนี้แล้ว ไอเอจีจดทะเบียนในตลาดหลักทรัพย์ลอนดอนและเป็นส่วนหนึ่งของดัชนี FTSE 100 ตั้งแต่วันที่ 24 มกราคม ค.ศ. 2011 และได้จดทะเบียนรองในตลาดหลักทรัพย์มาดริด บาร์เซโลนา บิลเบา และบาเลนเซีย และเป็นส่วนหนึ่งของดัชนี IBEX 35 ตั้งแต่วันที่ 1 เมษายน ค.ศ. 2011
ในเดือนมีนาคม ค.ศ. 2013 กาตาร์แอร์เวย์เข้าซื้อหุ้น 10% ในไอเอจีเป็นเงิน 1.2 พันล้านยูโร (1.26 พันล้านดอลลาร์สหรัฐ) ภายในต้นปี 2020 กาตาร์ได้ถือหุ้นเพิ่มขึ้นเป็น 25% ซึ่งคิดเป็นมูลค่าอีก 600 ล้านดอลลาร์สหรัฐ

**สำนักงานใหญ่**
อินเตอร์แนชนัลแอร์ไลน์กรุ๊ปมีสำนักงานใหญ่ซึ่งควบคุมการบริหารของบริษัทในเครือในอังกฤษและสเปน โดยตั้งอยู่ที่อาคารวอเตอร์ไซด์ในฮาร์มอนด์สเวิร์ธ เกรเทอร์ลอนดอน

**โครงสร้างบริษัท**
ขนาดฝูงบินโดยสารของอินเตอร์แนชนัลแอร์ไลน์กรุ๊ป (รวมบริษัทลูกยกเว้นสายการบินขนส่งสินค้าที่ถือหุ้นทั้งหมด)
โครงสร้างบริษัทของอินเตอร์แนชนัลแอร์ไลน์กรุ๊ปมีดังนี้:

**ผลประกอบการ**
ผลประกอบการของอินเตอร์แนชนัลแอร์ไลน์กรุ๊ประหว่างปี 2011-2022 มีดังนี้:

**ดูเพิ่ม**
 แอร์ฟรานซ์–เคแอลเอ็ม- เครือลุฟท์ฮันซ่า

**อ้างอิง**
หมวดหมู่:อินเตอร์แนชนัลแอร์ไลน์กรุ๊ป
หมวดหมู่:บริษัทโฮลดิ้งสายการบิน
หมวดหมู่:บริษัทสัญชาติอังกฤษ
หมวดหมู่:บริษัทสัญชาติสเปน
หมวดหมู่:บริษัทที่ก่อตั้งในปี พ.ศ. 2554
หมวดหมู่:แอร์ไลน์สฟอร์ยุโรป
การเลือกตั้งทั่วไปในนิวซีแลนด์ พ.ศ.2566

==ระบบการเลือกตั้ง**
นิวซีแลนด์ใช้ระบบการให้มีผู้แทนแบบจัดสรรปันส่วนผสมทั้งหมด 120 ที่นั่งในสภาผู้แทนราษฎร ผู้ลงคะแนนเสียงแต่ละคนจะได้รับบัตรเลือกตั้ง 1 ใบแต่แบ่งเป็น 2 ฝั่ง ฝั่งแรกเลือกพรรคการเมือง (คะแนนเสียงแบบบัญชีรายชื่อ) และอีกฝั่งหนึ่งเลือกผู้สมัครท้องถิ่น (คะแนนเสียงแบบแบ่งเขต) โดยที่แต่ละพรรคต้องรับคะแนนเสียงถึงเกณฑ์ขั้นต่ำที่กำหนดไว้ (5% ต่อคนต่อพรรค)
72 จาก 120 ที่นั่งมาจากระบบแบ่งเขตคะแนนสูงสุด แบ่งเป็น 65 ที่นั่งในเขตเลือกตั้งทั่วไป (49 ที่นั่งบนเกาะตอนเหนือ 16 ที่นั่งบนเกาะตอนใต้) และ 7 ที่นั่งในเขตเลือกตั้งเฉพาะเมารี
ส่วนอีก 48 ที่นั่งมาจากการเลือกตั้งระบบสัดส่วนแบบบัญชีรายชื่อปิด

**อ้างอิง**
นิวซีแลนด์
หมวดหมู่:การเลือกตั้งทั่วไปในประเทศนิวซีแลนด์
ชุดรบ

การฝึกทหารราบของกองพลน้อยชุดรบทหารม้าที่ 116 (CBCT) ณ ศูนย์ฝึกอบรมแห่งชาติ ค่ายเออร์วิน สหรัฐ (คลิกเพื่อดูภาพขยาย)ชุดรบ (combat team) เป็นกลุ่มเฉพาะกาลของหน่วยทางทหารประเภทต่าง ๆ ที่จัดขึ้นเพื่อบรรลุภารกิจหรือวัตถุประสงค์ที่ได้กำหนดไว้ โดยการใช้งานจะแตกต่างกันไปในประเทศในเครือจักรภพแห่งประชาชาติ ซึ่งคำนี้ใช้งานกับการจัดกลุ่มในระดับหน่วยรองของสหรัฐในระดับหน่วยและรูปขบวน

**ชุดรบกองทัพบกชาติในเครือจักรภพ**
ชุดรบในกลุ่มประเทศเครือจักรภพแห่งประชาชาติเป็นกลุ่มติดอาวุธเฉพาะกาลที่อิงตามหน่วยรองการรบ (หน่วยรองทหารราบหรือยานเกราะ) โดยมีเหล่าอื่นผสมไปสนับสนุนด้วย โดยหลักนิยมของกองทัพบกแคนาดา ชุดรบคือหน่วยรองที่จัดกลุ่มตามกองร้อยทหารราบ หรือกองร้อยรถถัง ซึ่งมีส่วนประกอบหน่วยของอีกเหล่าติดไปด้วย เช่นเดียวกันกับส่วนสนับสนุนอื่น ๆ เช่น ทหารช่าง และผู้ตรวจการณ์ปืนใหญ่ ชุดรบสี่เหลี่ยมคือการรวมกันระหว่างกองร้อยทหารราบและกองร้อยยานเกราะที่มีส่วนสนับสนุนอยู่ในหน่วยด้วย กองทัพบกสหราชอาณาจักรใช้คำว่า "ชุดรบ" สลับกันกับ "กลุ่มกองร้อย" และ "กลุ่มเฉพาะกิจ"
ทีมสู้รบประกอบด้วยทหารราบจากกองทหารราบเบาแคนาดา และรถถังจากกรมทหารม้าลอร์ดสตราธโคนาระหว่างการฝึกที่ศูนย์ฝึกแคนาดา, เวนไรท์, แคนาดา

**ชุดรบกองทัพบกและนาวิกโยธินสหรัฐ**
การใช้คำว่า "ชุดรบ" ในกองทัพสหรัฐไม่ได้เป็นคำที่ใช้กำหนดความหมายในตัวมันเอง แต่จะถูกพบได้ในชื่อของหน่วยขนาดใหญ่ที่จัดกำลังแบบผสม เช่น กรมผสม (regimental combat team) และกองพลน้อยชุดรบ (brigade combat team) ซึ่งในหลักนิยมของกองทัพบกสหรัฐมีการกล่าวถึงชุดรบกองพันยานเกราะอยู่
ผลจากการเปลี่ยนแปลงรูปแบบของกองทัพสหรัฐไปสู่ระบบกองพลหน่วยสาม (triangular division) ระหว่างปี พ.ศ. 2483 - 2485 กองพลน้อยทหารราบจึงถูกแทนที่ด้วยกรมทหารราบ ในช่วงสงครามโลกครั้งที่สอง กองทัพสหรัฐได้จัดตั้งกรมผสมขึ้น ประกอบกำลังมาจากกรมทหารราบที่มีองค์ประกอบหลักในการรบและหน่วยสนับสนุนเพิ่มเติมตามรูปแบบของภารกิจเฉพาะ เมื่อมีคำสั่งกำหนดให้ใช้หน่วยทหารราบอิสระที่มีรูปขบวนเล็กกว่ากองพล กระทั่งสิ้นสุดสงครามโลกครั้งที่สอง กรมทหารราบไม่ได้เป็นส่วนหนึ่งของกองพลและได้รับการจัดโครงสร้างใหม่ให้เป็นกรมผสม และผู้บัญชาการกองพลจำนวนมากได้รับการจัดกำลังของตนใหม่จากกรมทหารราบเป็นกรมผสม กรมผสมยังถูกใช้งานโดยกองทัพบกสหรัฐตลอดช่วงสงครามเกาหลี จนกระทั่งมีการนำรูปแบบระบบกองพลหน่วยห้า (pentomic division) ในปี พ.ศ. 2500
นาวิกโยธินสหรัฐยังคงใช้งานรูปแบบกรมผสม (regimental combat team) ในช่วงสงครามโลกครั้งที่สอง แต่เรียกการจัดหน่วยแบบนี้ว่ากองพลน้อย (brigade) และเฉพาะในช่วงคริสต์ทศวรรษ 1990 เท่านั้นที่การเสริมกำลังของกรมทหานาวิกโยธินสหรัฐเป็นที่รู้จักในชื่อกรมผสม
กองทัพบกสหรัฐได้ให้คำนิยามกองพลน้อยชุดรบ (brigade combat team) ว่าเป็น "การผสมเหล่าทหารที่ประกอบไปด้วยกองบัญชาการกองพลน้อย กองพันดำเนินกลยุทธ์ อย่างน้อยสองกองพัน และขีดความสามารถในการสนับสนุนที่จำเป็น" ในปี พ.ศ. 2546 กองพลน้อยดำเนินกลยุทธ์ (manoeuvre brigade) ทั้งหมดของสหรัฐได้รับการจัดโครงสร้างใหม่เป็นกรผสม ซึ่งในเครือจักรภพ กลุ่มกองพลน้อย (brigade group) อาจใช้อธิบายลักษณะหน่วยทางทหารที่คล้ายคลึงกัน

**อ้างอิง**

**แหล่งข้อมูลอื่น**
 CANADIAN ARMY PODCAST - S1E7 - Combat Team Commander's Course
หมวดหมู่:หน่วยและรูปขบวนทหารแบ่งตามขนาด
หมวดหมู่:หน่วยและรูปขบวนเฉพาะกิจ
ปัจฉามรณนาม

ปัจฉามรณนาม หรือ ชื่อเฮ่า คือนามที่แต่งตั้งให้บุคคลที่เสียชีวิตไปเพื่อบ่งบอกถึงการกระทำในช่วงที่มีชีวิตอยู่
สำหรับยุคราชวงศ์จักรวรรดิ เมื่อสมเด็จพระจักรพรรดิหรือสมเด็จพระจักรพรรดินีเสด็จสวรรคต เหล่าราชบัณฑิตก็จะรวมตัวกันประชุมเพื่อคัดสรรพระราชปัจฉามรณนามและเมื่อมีฉันทามติก็จึงนำขึ้นทูลเกล้าถวายแด่องค์จักรพรรดิในรัชกาลปัจจุบันเพื่อทรงมีพระราชวินิจฉัยเห็นชอบ แล้วจึงประกาศใช้
สำหรับพระราชวงศ์ เมื่อสิ้นพระชนม์แล้ว ก็จะได้รับพระราชทานพระปัจฉามรณนามจากสมเด็จพระจักรพรรดิ ตัวอย่างเช่น กงชินอ๋อง (恭亲王) ทรงได้รับพระราชทานพระสมัญญานามว่า จง (忠) แปลว่า ภักดี, ซื่อสัตย์
สำหรับขุนนาง เมื่อถึงแก่กรรม ก็จะได้รับพระราชทานปัจฉามรณนามจากราชสำนัก ตัวอย่างเช่น จูกัดเหลียง  ได้รับพระราชทานปัจฉามรณนามว่า จงอู่โหฺว (忠武侯 Zhōngwǔ hóu)
ในยุคแรกเริ่มปัจฉามรณนามยังมีความยาวไม่มาก และสมัยต่อมาปัจฉามรณนามก็เริ่มมีความยาวมากขึ้นเรื่อยๆ ตัวอย่างเช่น

**สมเด็จพระจักรพรรดินีเซี่ยวกงเหริน**

**สมเด็จพระจักรพรรดิหมิงไท่จู่**
})
ในบันทึกส่วนใหญ่นิยมนำเอาพระอารามนามและปัจฉามรณนามมารวมเข้าด้วยกัน ซึ่งพระอารามนามจะถูกวางไว้ก่อน ตัวอย่าง

**ประเภทปัจฉามรณนาม**
ปัจฉามรณนามสามารถแบ่งได้ 3 ประเภท

**ปัจฉามรณนามในญี่ปุ่น**
เมื่อจักรพรรดิญี่ปุ่นเสด็จสวรรคต จะได้รับพระราชปัจฉามรณนาม โดยญี่ปุ่นมีหลักการตั้งสมัญญานามแบ่งออกได้หลายประเภท เช่น

**ปัจฉามรณนามแบบจีน**
สืบเนื่องจากญี่ปุ่นได้รับอิทธิพลมาจากประเพณีการตั้งปัจฉามรณนามให้ผู้ที่ถึงแก่กรรมในสมัยราชวงศ์ถัง ซึ่งนิยมใช้อักษรเพียง 2 ตัว เช่น จักรพรรดิจิมมุ (神武天皇), จักรพรรดิโคเม (孝明天皇), จักรพรรดินีเก็มเม (元明天皇) หรือ จักรพรรดินินโก (仁孝天皇)

**ปัจฉามรณนามแบบญี่ปุ่น**
เป็นนามที่ใช้เรียกจักรพรรดิและบุคคลสำคัญในญี่ปุ่น นิยมใช้อักษรหลายตัว เช่น จักรพรรดิคามุยามาโตะอิวาเรบิโกะโนะ (神日本磐余彦天皇), จักรพรรดิโอฮัตสึเซะวากาตาเกรุ (大泊瀬幼武天皇) และ จักรพรรดินีนาถยามาโตะเนโกะทากามิซูกิโยตาราชิฮิเมะ (日本根子天津御代豊国成姫)
ต่อมาในช่วงปลายยุคเฮอังความนิยมปัจฉามรณนามแบบญี่ปุ่นค่อย ๆ ลดลง จนกระทั้งเมื่อจักรพรรดิโคกากุสวรรคตในช่วงปลายสมัยเฮอัง พระองค์ทรงได้รับการเฉลิมพระราชปัจฉามรณนามแบบจีน ทำให้การตั้งสมัญญานามแบบญี่ปุ่นจึงหมดความนิยมลง
การเฉลิมพระราชปัจฉามรณนามแด่พระเจ้าแผ่นดินญี่ปุ่นครั้งล่าสุดคือ เมื่อวันที่ 31 มกราคม ค.ศ. 1989 เป็นการประกาศพระราชปัจฉามรณนามทางการแด่จักรพรรดิโชวะ (昭和天皇) อันเป็นปัจฉามรณนามแบบจีน

**อ้างอิง**
หมวดหมู่:ประวัติศาสตร์จีน
หมวดหมู่:ราชวงศ์จีน
หมวดหมู่:สมัญญานาม
หน่วยแยก

หน่วยแยก (detachment มาจากภาษาฝรั่งเศสว่า détachement) เป็นรูปแบบของหน่วยทหาร ที่สามารถแยกออกมาจากหน่วยที่ใหญ่กว่าเพื่อทำหน้าที่เฉพาะ หรือ (โดยเฉพาะการใช้งานทางทหารของสหรัฐ) เป็นหน่วยถาวรที่มีขนาดเล็กกว่ากองพัน คำนี้มักใช้งานในการกล่าวถึงหน่วยที่ถูกกำหนดให้กับฐานทัพที่มีรูปแบบที่แตกต่างจากหน่วยหลักของหน่วยแยก เช่น ชุดปฏิบัติการรบพิเศษ – เดลตา ที่ 1 (ส่งทางอากาศ) (SFOD-D) ของกองทัพบกสหรัฐ หรือที่คนทั่วไปรู้จักกันในชื่อของ กองกำลังเดลตา
หน่วยแยก ยังเป็นคำที่ใช้เป็นคำสมุหนามสำหรับบุคลากรที่ประจำอยู่ในหน่วยปืนใหญ่ เช่น หน่วยแยกปืน (gun detachment)

**การใช้โดยกองกำลังนักเรียนนายร้อยในสหราชอาณาจักร**
กองกำลังนักเรียนนายร้อยกองทัพบกในสหราชอาณาจักร แบ่งโครงสร้างออกเป็นหน่วยแยกภายใน ซึ่งโดยปกติจะประกอบไปด้วยนักเรียนนายร้อยจำนวน 10-40 นาย โดยหลายหน่วยแยกรวมกันเป็นกองร้อย
อย่างไรก็ตาม กองกำลังนักเรียนนายร้อยร่วมไม่ได้ใช้คำนี้ โดยใช้คำว่า นายร้อยสำรอง (cadet contingent)

**ดูเพิ่ม**
 หน่วยแยกทางภูมิศาสตร์

**อ้างอิง**
หมวดหมู่:คำศัพท์การทหาร